Hičkokas

Hičkokas () – amerikiečių kurta biografinė drama apie žymų Holivudo režisierių Alfredą Hičkoką, pasakojanti kaip buvo kuriamas vienas geriausių jo filmų „Psichopatas“.

Filmas susilaukė ypatingai gerų įvertinimų iš kritikų, buvo nominuotas dešimtims įvairių apdovanojimų.

 Pagrindiniai aktoriai 
 Aktorius – vaidmuo
 Anthony Hopkins – Alfredas Hičkokas
 Helen Mirren – Alma Revil
 Scarlett Johansson – Žaneta Leig
 Jessica Biel – Vera Mails
 Michael Stuhlbarg – Leo Vasermanas
 Kurtwood Smith – Džefris Šerlokas
 Michael Wincott – Edas Geinas
 Richard Portnow – Barnis Balabanas

 Turinys 

1959 metais režisierius Alfredas Hičkokas baigė filmuoti savo paskutinį filmą ir imasi ieškoti idėjos naujam savo darbui, nors žurnalistai abejoja ar jis ne per senas toliau kurti. Hičkokas susidomi rašytojo Roberto Blocho knyga „Psichopatas“, pasakojančia apie serijinį žudiką Edą Geiną. Režisierius nurodo išpirkti visus knygos egzempliorius, kad žiūrovai, išgirdę apie jo būsimą darbą, iš anksto negalėtų sužinoti kaip baigsis filmas ir kartu su savo agentu kreipiasi į kompanijos „Paramount Pictures“ vadovus. Nors Hičkoko vardas jiems eilę metų garantuoja pelną, kompanija atsisako finansuoti filmą, manydama, kad šis bus nesėkmingas, o galbūt ir uždraustas.

Hičkoką vis labiau užvaldo idėja ekranizuoti šią istoriją ir jis nusprendžia užstatyti savo namą. Kompanija leidžia režisieriui naudotis jos patalpomis, tačiau prasidėjusius filmavimo darbus pradeda trikdyti paties Hičkoko santykiai su jo žmona ir įkvepėja Alma, kurią jis įtaria užmezgus romaną su netalentingu scenarijų autoriumi.

Filmavimas vyksta atsiliekant nuo grafiko, režisierių spaudžia kino studija, o cenzūra atmeta pirmąją j versiją. Tuo metu Hičkoko ir Almos santykiai pasiekia kulminaciją, tačiau jiedu susitaiko ir žmona, kaip ir dažnai iki tol, ši ima jam padėti. Filmas permontuojamas, gaunamas cenzūros pritarimas, tačiau kino kompanija nusprendžia juostai skirti mažai reklamos ir demonstruoti jį tik keliuose kino teatruose. Norėdamas išvengti nesėkmės, Hičkokas su komanda parengia specialias taisykles kino teatrų, kuriuose bus demonstruojamas „Psichopatas“, savininkams ir tokiu būdu sužadina didžiulį susidomėjimą juosta.

 Apdovanojimai 
 right |thumb|180px|Scarlett Johansson filmuojant garsiąją nužudymo duše sceną
Apdovanojimas Kategorija Asmuo Rezultatas Oskaras Geriausias grimas Howard Berger  Peter Montagna  Martin Samuel   Auksinis gaublys  Geriausia dramos aktorė  Hellen Mirren BAFTA  Geriausia aktorė  Hellen Mirren Geriausias grimas Howard Berger  Peter Montagna  Martin Samuel  Ekrano aktorių gildijos apdovanojimas  Geriausia aktorė  Hellen Mirren Saturno apdovanojimas  Geriausias nepriklausomas filmas   Geriausia aktorė  Hellen Mirren  Geriausias grimas Howard Berger  Peter Montagna  Martin Samuel  COFCA  Geriausia aktorė  Hellen Mirren  Goden Trailer Awads  Geriausia drama   ALFS Awards  Britanijos metų aktorė  Hellen Mirren  Phoenix Films Critics Society Awards  Geriausias aktorius  Anthony Hopkins  Geriausias kompozitorius  Danny Elfman  Casting Society of America  Geriausias aktorių parinkimas   

Kategorija:2012 filmai
Kategorija:JAV filmai
Kategorija:Biografiniai filmai
Kategorija:Dramos